《题姮娥归月画》
明代·朱诚泳

嫦娥飞入清虚府，贝阙珠宫隔尘土。万古青铜竟不磨，谩劳八万三千户。

有时自抱玉兔归，露华沁湿春云衣。天上高寒谁与侣，桂影婆娑香雾霏。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。